**ВАЖНА ИНФОРМАЦИЯ ЗА АКАДЕМИЧНИТЕ НАСТАВНИЦИ**

ПО ПРОЕКТ „СТУДЕНТСКИ ПРАКТИКИ”

Всички преподаватели в СУ „Св. Климент Охридски“ могат да се включат в проект „Студентски практики“ като академични наставници, ако отговарят на следните изисквания:  
- завършено висше образование (най-малко ОКС Магистър);  
- минимум 3 години преподавателски опит във висше училище;  
- да не изпълняват дейности като ментори по проект „Студентски практики“;  
- да не са в родство по пряка и съребрена линия със студентите, на които са наставници.  
  
Основни задължения на академичните наставници:

- потвърждават не повече от 15 студенти, които провеждат едновременно практика;  
- потвърждават програмата и графика на студента преди стартиране на практическото обучения;  
- потвърждават промени в програмата и графика на студента;  
- **провеждат поне 1 проверка на място по време на всяко практическо обучение;**  
- отговарят за съответствието между обучението на студента в СУ и изпълняваните от него задачи по време на практиката с цел придобиване на специфични професионални умения в реална работна среда. При съмнения за несъответствие изготвя и подписва мотивирано становище, което да послужи пред МОН.

Важни забележки към изпълнението на дейностите от академичните наставници:

* да не се потвърждават програми с дейности, които ще се извършват дистанционно;
* да не се потвърждават графици с повече от 8 часа на ден и/или повече от общо 40 часа за 7 последователни дни;
* при съмнение за ползата от провеждане на практика на дадена позиция и/или при определен работодател да не потвърждават практиката и да подадат сигнал към функционалния експерт във факултета.
* при документиране на нарушения в работодателски организации да се подаде сигнал към функционалния експерт във факултета.
* **Документът от извършна проверка на място се сканира и качва в електронната система лично от академичния наставник. Оригиналът се депозира в отдел „Научна и проектна дейност“.**

Сключване на договори с академичните наставници:

1. По инициатива на преподавателя, функционалният експерт от отдел „Научна и проектна дейност“добавя данните му (три имена и ЕГН) в електронната система на проекта <http://praktiki.mon.bg>, след което академичният наставник се регистрира самостоятелно и попълва необходимата информация за сключване на договор в меню „Договор с ВУ“.

2. Хоноруваните преподаватели генерират граждански договори, принтират ги в 3 екземпляра, подписват ги и ги предават на функционалния експерт.

4. Щатните преподаватели генерират допълнителни споразумения към трудовия договор, принтират ги в 5 екземпляра, подписват ги и ги предават на функционалния експерт.

**NB! Студентите не могат да изберат академичен наставник, докато договорът/допълнителното споразумение с него не бъде качено в електронната система на проекта.**

**КОНТАКТИ:** Отдел „Научна и проектна дейност“ - Ректорат на Софийски университет – бул. Цар Освободител 15, Информационен център /тунела между метростанция „Софийски университет „Св. Климент Охридски“ и двора на Ректората/, ел. поща: [studentskipraktiki@admin.uni-sofia.bg](mailto:studentskipraktiki@admin.uni-sofia.bg)

**Приемът на договори се извършва всеки вторник, сряда и четвъртък от 10 ч. до 12 ч. и от 13 ч. до 16 ч.**